1ο Γυμνάσιο ΕΛΕΥΘΕΡΙΟΥ ΚΟΡΔΕΛΙΟΥ Μάθημα: Τεχνολογία

Σχολικό έτος: 20 - 20 ΔΙΔΑΣΚΩΝ: ΙΑΣΩΝ Χ. ΚΑΡΥΠΙΔΗΣ

Ενημερωτικό σημείωμα για το πρόγραμμα σπουδών του μαθήματος της **Γ΄ τάξης**

Αγαπητοί γονείς & Κηδεμόνες ,

Εύχομαι η νέα σχολική χρονιά να είναι δημιουργική και ωφέλιμη για την πρόοδο των παιδιών μας.

Το πρόγραμμα του μαθήματος των 2 προηγούμενων τάξεων θα συμπληρωθεί με τη διδασκαλία της μεθόδου **«έρευνα και πειραματισμός»** για εξοικείωση των μαθητών με τη διαδικασία της έρευνας στην παραγωγική διαδικασία.

Το μάθημα θα διδάσκεται και φέτος **μία (1) ώρα την εβδομάδα παράλληλα με το μάθημα της πληροφορικής** και δεν προβλέπεται η διδασκαλία συγκεκριμένης ύλης. Οι μαθητές/τριες θα εξοικειωθούν με την τεχνολογική έρευνα και θα εφαρμόσουν απλές ερευνητικές διαδικασίες σε τεχνολογικά θέματα της επιλογής τους, εμπλεκόμενοι σε δραστηριότητες που προβλέπονται από τη μέθοδο **«έρευνα και πειραματισμός». Ο κάθε μαθητής/τρια ατομικά ή σε συνεργασία με συμμαθητές του ανάλογα με το θέμα της έρευνας θα εκτελέσει /ουν μια έρευνα σε σχέση με ένα τεχνολογικό θέμα της επιλογής του /τους.**

Οι δραστηριότητες τους όπως και στις προηγούμενες τάξεις περιλαμβάνουν Θεωρητ­ική μελέτη / Πραγματοποίηση πειράματος / Δημιουργία γραπτής εργασίας / Προφορικές Παρουσιάσεις των εργασιών σε σεμινάριο, αξιοποιώντας το ευρύτερο δυνατό φάσμα πηγών πληροφόρησης από το τεχνολογικό τους περιβάλλον συμπεριλαμβανομένου και του παγκόσμιου δικτύου Internet. Για να ερευνήσουν ένα θέμα που θα επιλέξουν οι μαθητές/τριες θα πρέπει να μεταχειρισθούν όργανα (τα οποία πολλές φορές επινοούν και κατασκευάζουν οι ίδιοι), να κατασκευάσουν ομοιώματα, να χρησιμοποιήσουν μηχανήματα για τα πειράματά τους κλπ. Οι μαθητές δηλαδή και στη μέθοδο αυτή χρησιμοποιούν έναν αριθμό εργαλείων, υλικών, και μηχανημάτων, κατά λογικό τρόπο, και για ένα συγκεκριμένο σκοπό . **Για το πείραμα δεν θα χρειαστεί καμία δαπάνη** για την προμήθεια των παραπάνω απαιτούμενων. **Ίσως να χρειαστεί κάθε μαθητής/τρια να φέρει από το σπίτι κάποια υλικά, ανάλογα με το θέμα του τμήματος (πχ μια μικρή ποσότητα απορρυπαντικού , ένα μπουκαλάκι Coca Cola, μια λεκάνη, χαρτί κουζίνας κλπ.)**

**Ο διδάσκων** αναλαμβάνει ρόλο συμβουλευτικό στην επίλυση των τεχνολογικών προβλημάτων από τους μαθητές, με άλλα λόγια **αναλαμβάνει το ρόλο του διαχειριστή της εκπαιδευτικής διαδικασίας**.

**Σχολικό βιβλίο – «τετράδιο μαθητή» - πηγές πληροφόρησης.**

Προς το παρόν **δεν έχει εκδοθεί βιβλίο για το μάθημα** παρά μόνο οδηγίες που θα βρείτε στο link [**http://ebooks.edu.gr/new/ps.php**](http://ebooks.edu.gr/new/ps.php) του ψηφιακού σχολείου.

Καλό είναι στα πρώτα θεωρητικά μαθήματα, μιας και δεν υπάρχει Σχολικό Βιβλίο, **οι μαθητές/τριες να κρατούν σημειώσεις σε κάποιο τετράδιο από το μάθημα που θα γίνεται στην τάξη.**

Οι δραστηριότητες των μαθητών για να είναι συγκεντρωμένες και ταξινομημένες χρησιμοποιούμε στο μάθημα **ένα μικρό ντοσιεδάκι με διαφανές εξώφυλλο μέσα στο οποίο τοποθετούμε περίπου 15 διαφάνειες με περιθώριο** , που αντικαθιστά τα γνωστά τετράδια. Εκεί ο μαθητής τοποθετεί όλο το γραπτό υλικό που συγκεντρώνει για να προετοιμάσει και παρουσιάσει τις εργασίες του. **Ένας τακτικός έλεγχος από την πλευρά σας θα αποδειχθεί χρήσιμος**. Άλλωστε αποτελεί και τον «καθρέπτη» των προσπαθειών του.

Για την επίτευξη των στόχων του μαθήματος απαιτείται πλούσια συλλογή και επεξεργασία πληροφοριών κυρίως τεχνολογικού χαρακτήρα, με αποτέλεσμα η αξιοποίηση του σύγχρονου εργαλείου που είναι οι [υπολογιστές](http://el.wikipedia.org/wiki/%CE%A5%CF%80%CE%BF%CE%BB%CE%BF%CE%B3%CE%B9%CF%83%CF%84%CE%AD%CF%82) και το παγκόσμιο δίκτυο internet να είναι απαραίτητη. Βέβαια και στο σχολικό περιβάλλον γίνεται προσπάθεια για να υποστηριχθεί ή όλη προσπάθεια των παιδιών.

Στην ιστοσελίδα [**http://users.sch.gr/irantousis/**](http://users.sch.gr/irantousis/) είναι καταχωρημένο υλικό και πληροφορίες για τις δραστηριότητες του μαθήματος. **Σε περίπτωση απουσίας ενός μαθητή , μπορεί να μελετήσει από εκεί καθώς και να εκτυπώσει απαιτούμενα έγγραφα**.

Επίσης μπορεί να βρει όλο το υλικό του μαθήματος μέσα στην διαδικτυακή πλατφόρμα επικοινωνίας **e-me** στην οποία είναι προσκεκλημένος ως μέλος της κυψέλης του τμήματός του. (Για όσους **δεν ανήκουν στην κυψέλη της e-me**, πρέπει **αρχικά να κάνετε εγγραφή στο ΠΣΔ** και να πάρετε **κωδικούς εισόδου** στην πλατφόρμα. **Αν μπείτε έστω για μια φορά στην e-me**, εγώ θα αναζητήσω τον μαθητή και **θα του ΚΑΝΩ ΠΡΟΣΚΛΗΣΗ** για να γίνει μέλος της κυψέλης του τμήματός του.) Σε περίπτωση που γνωρίζετε την πλατφόρμα e-class, **ΟΙ ΚΩΔΙΚΟΙ ΕΙΣΟΔΟΥ ΕΙΝΑ ΙΔΙΟΙ ΚΑΙ ΣΤΗΝ e-me.**

Καλό είναι να παρακολουθεί ο μαθητής την εν λόγω πλατφόρμα σε καθημερινή βάση, τόσο για πιθανή ανάθεση εργασιών, όσο και για ενημερώσεις για το μάθημα **ΣΤΟΝ ΤΟΙΧΟ ΤΗΣ ΚΥΨΕΛΗΣ**.

Για περίπτωση επικοινωνίας χρησιμοποιείστε το τηλέφωνο του σχολείου **2310765777**

**Το e-mail επικοινωνίας μου στο ΠΣΔ είναι : jason@sch.gr**

Ευχαριστώ!

***JK***

**ΙΑΣΩΝ Χ. ΚΑΡΥΠΙΔΗΣ**